ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా వేసిన టీకా డోసులు 54.38 కోట్లు
మొత్తం కేసుల్లో చికిత్సలో ఉన్న కేసుల వాటా 1.20%
దేశవ్యాప్తంగా ప్రస్తుతం చికిత్సలో ఉన్న కోవిడ్ బాధితులు 3,85,336
ప్రస్తుతం కోలుకున్నవారి శాతం 97.46%
దేశవ్యాప్తంగా ఇప్పటిదాకా కోలుకున్నవారు 3,13,76,015 మంది
గత 24 గంటలలో కోలుకున్నవారు 37,927 మంది
గత 24 గంటలలో నమోదైన కొత్త కోవిడ కేసులు 36,083
వారపు పాజిటివిటీ శాతం 5% లోపు, ప్రస్తుతం అది 2.00 %
రోజువారీ పాజిటివిటీ 1.88%; 20 రోజులుగా ఇది 3% లోపే
పరీక్షల సామర్థ్యం పెంపు- ఇప్పటిదాకా జరిపిన మొత్తం పరీక్షలు 49.36 కోట్లు
రక్షణ మంత్రిత్వ శాఖ
15 ఏళ్లు పూర్తి చేసుకున్న 'సెంటర్ ఫర్ ల్యాండ్ వార్ఫేర్ స్టడీస్' ను అభినందించిన సైన్యాధిపతి
భారత సైన్యానికి అనుబంధంగా ఉన్న స్వతంత్ర మేధో సంస్థ 'సెంటర్ ఫర్ ల్యాండ్ వార్ఫేర్ స్టడీస్' ను 2005లో స్థాపించారు. 18.11.2020తో ఇది 15 ఏళ్లు పూర్తి చేసుకుంది. ఈ సందర్భంగా, "షిఫ్టింగ్ డొమైన్స్ ఆఫ్ వార్ఫేర్ విత్ స్పెషల్ ఫోకస్ ఆన్ చైనాస్ ఇంక్రీజింగ్ అడ్వెంచరిజమ్" అంశంపై 'క్లాస్' ఒక సెమినార్ కమ్ వెబినార్ను నిర్వహించింది.
సైన్యాధ్యక్షుడు, 'క్లాస్' మార్గదర్శి ఎం.ఎం.నరవణే మాట్లాడుతూ, డిస్రప్టివ్ సాంకేతికతలో సామర్థ్యం పెంపు, ముఖ్య సామర్థ్యాల బలోపేతం, వ్యూహాత్మక భాగస్వామ్యాల పెంపు అంశాల ప్రాముఖ్యతను నొక్కివక్కాణించారు. "స్కాలర్ వారియర్ పురస్కారాన్ని" అందించడంతోపాటు, 'క్లాస్' ప్రచురించిన 'వింటర్-2020' సంచికను ఆవిష్కరించారు.
యువతలో వ్యూహాత్మక సంస్కృతిని ప్రోత్సహించే ఫీల్డ్ మార్షల్ మానిక్ షా వ్యాసరచన పోటీ, పరిశోధన ఆధారిత క్షేత్ర పర్యటనలు, వ్యూహాత్మక దూరదృష్టి కార్యక్రమాలతోపాటు ఇంకా అనేక విభిన్న చర్యలు 'క్లాస్'ను ప్రత్యేకంగా నిలబెట్టాయని సైన్యాధిపతి ఎం.ఎం.నరవణే ప్రశంసించారు. మారుతున్న భద్రత పరిస్థితుల్లో దేశ వ్యూహాత్మక, సైనిక ఆలోచనలను చురుగ్గా ముందుకు తీసుకెళ్లడం, జాతీయ భద్రత, జాతి నిర్మాణంలో భాగస్వామ్యం దిశగా 'క్లాస్' చూపిస్తున్న నిబద్ధతను కూడా అభినందించారు.
చట్ట, న్యాయ మంత్రిత్వ శాఖ
"ఆర్థిక మోసాలు జరిగినప్పుడు పౌరుల ప్రయోజనాలు కాపాడటం" అంశంపై ఒక రోజు వెబ్నార్
"ఆర్థిక మోసాలు జరిగినప్పుడు పౌరుల ప్రయోజనాలు కాపాడటం" అంశంపై ఈ నెల 14న ఒక రోజు వెబ్నార్ నిర్వహించనున్నారు. కేంద్ర న్యాయ విభాగంతో కలిసి, బెంగళూరులోని క్రీర-ఎన్ఎల్ఎస్ఐయూ ఈ వెబ్నార్ నిర్వహిస్తుంది.
ప్రధాన మంత్రి కార్యాలయం
సి.ఓ.పి-26 అధ్యక్షునిగా ఎంపికైన పార్లమెంటు సభ్యుడు గౌరవనీయులు అలోక్ శర్మ ను కలిసిన - ప్రధానమంత్రి
26వ ఐక్యరాజ్యసమితి వాతావరణ మార్పు ల సదస్సుకు చెందిన పక్షాలు  కు అధ్యక్షునిగా ఎంపికైన గౌరవ పార్లమెంటు సభ్యుడు శ్రీ అలోక్ శర్మ, ఈ రోజు ప్రధానమంత్రి శ్రీ నరేంద్ర మోడీని కలుసుకున్నారు. సి.ఓ.పి. అనేది వాతావరణ మార్పుపై ఐక్యరాజ్యసమితి ఫ్రేమ్ వర్క్ కన్వెన్షన్  యొక్క నిర్ణయ-నిర్ణేత సంస్థ. 2021 నవంబర్ లో గ్లాస్గో లో జరిగే, ఈ సంస్థ 26వ సదస్సు కు యు.కే. ఆతిథ్యం ఇవ్వనుంది.
సి.ఓ.పి-26 నేపథ్యంలో, వాతావరణ మార్పు సమస్యలపై భారతదేశం-యు.కె. సహకారం గురించి, ప్రధానమంత్రి మరియు శ్రీ అలోక్ శర్మ చర్చించారు. పారిస్ ఒప్పందానికి భారతదేశం కట్టుబడి ఉందనీ, సి.ఓ.పి-26 లో విజయవంతమైన ఫలితాలకోసం నిర్మాణాత్మకంగా పనిచేయడానికి కృషి చేస్తామనీ, ప్రధానమంత్రి పునరుద్ఘాటించారు. 2020 డిసెంబర్ లో జరిగిన వాతావరణ ఆకాంక్ష సదస్సులో ప్రధానమంత్రి చేసిన ప్రసంగాన్ని శ్రీ శర్మ ఈ సందర్భంగా గుర్తు చేసుకున్నారు.
భారతదేశం - యూ.కే. సంబంధాలను మరింత బలోపేతం చేసేందుకు యునైటెడ్ కింగ్-డమ్ ప్రధానమంత్రి బోరిస్ జాన్సన్ తో కలిసి పనిచేయడానికి కూడా ప్రధానమంత్రి తమ నిబద్ధతను వ్యక్తం చేశారు.
ప్రధాన మంత్రి కార్యాలయం
రెండు రోజుల్లో 10 లక్షలకుపైగా సుకన్య సమృద్ధి ఖాతాలు ప్రారంభించడంపై ఇండియా పోస్ట్కు ప్రధానమంత్రి అభినందనలు
దేశవ్యాప్తంగా రెండు రోజుల్లో 10 లక్షలకుపైగా సుకన్య సమృద్ధి ఖాతాలు ప్రారంభించిన ఇండియా పోస్ట్ను ప్రధానమంత్రి శ్రీ నరేంద్ర మోదీ అభినందించారు. దీంతో బాలికల భవిష్యత్తుకు భద్రతసహా వారికి సాధికారత లభిస్తుందని ఆయన పేర్కొన్నారు.
దీనిపై కేంద్ర మంత్రి శ్రీ అశ్వనీ వైష్ణవ్ ట్వీట్కు ప్రతిస్పందనగా చేసిన ట్వీట్లో:
“ఇదెంతో ఘన విజయం… ఇందుకు @IndiaPostOfficeను అభినందిస్తున్నాను. ఈ కృషి దేశమాత పుత్రికల భవిష్యత్తును మరింత సురక్షితం చేయడంతోపాటు ఉజ్వలంగా మారుస్తుంది” అని ప్రధానమంత్రి పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
బయోటెక్నాలజీ విభాగం, దాని పరిశోధనా సంస్థలు కోవిడ్ -19 వ్యాక్సిన్లు, చికిత్సా, విశ్లేషణల అభివృద్ధి మరింత వేగవంతం
తక్కువ ఖర్చుతో కూడిన రోగ నిర్ధారణ పరీక్షలు, ఆర్ఎన్ఎ ఎక్స్ట్రాక్షన్ కిట్, విటిఎం
టీకా అభ్యర్థి అభివృద్ధి పూర్వ అధ్యయనాల కోసం జంతు నమూనాలు
కోవిడ్-19 సంక్షోభాన్ని తగ్గించడానికి బయోటెక్నాలజీ విభాగం , దాని 16 పరిశోధనా సంస్థలు అవిశ్రాంతంగా పనిచేస్తున్నాయి. సంభావ్యమైన కోవిడ్-19 పరిష్కారాలను అందించడానికి బహుముఖ పరిశోధన-అభివృద్ధిలో లోతుగా నిమగ్నమై ఉన్నాయి.
అంతర్గత రోగ నిర్ధారణ విశ్లేషణల అభివృద్ధి:
డిబిటి-ఎఐలు  స్వయం సమృద్ధిని సాధించడానికి స్వదేశీ రోగనిర్ధారణ పరీక్షల అభివృద్ధిపై పరిశోధన ప్రయత్నాలను కేంద్రీకరించాయి.
డిబిటి-టిహెచ్ఎస్టిఐ అభివృద్ధి చేసిన తక్కువ-ధర కలరిమెట్రిక్ పిసిఆర్ ఆధారిత అస్సాటెక్నాలజీ, ఆప్టామెర్-ఆధారిత సార్స్-కోవ్-2 యాంటిజెన్ డిటెక్షన్ టెక్నాలజీ, జెనీ మరియు మోల్బియో డయాగ్నోస్టిక్స్ ప్రైవేట్ లిమిటెడ్కు పరిమితంగా బదిలీ చేశారు.
డిబిటి-టిహెచ్ఎస్టిఐ చే అంతర్గతంగా IgG ఎలిసా టెక్నాలజీని కూడా సైటోన్ డయాగ్నొస్టిక్స్ లిమిటెడ్ కి బదిలీ చేశారు.
న్యూ ఢిల్లీకి చెందిన డిబిటి-ఆర్జిసిబి- పోక్ట్ సర్వీసెస్ తో కలిసి తక్కువ ఖర్చుతో వైరల్ రవాణా మాధ్యమం, వ్యాపార అవసరాల కోసం సిద్ధంగా ఉన్న ఆర్ఎన్ఏ వెలికితీత కిట్ను అభివృద్ధి చేసింది. .
పరిశోధకులు, స్టార్టప్లు, పరిశ్రమల ద్వారా క్లినికల్, వైరస్ నమూనాలను యాక్సెస్ చేయడానికి, ఐఎల్బిఎస్ న్యూ ఢిల్లీలో డిబిటి-టిహెచ్ఎస్టిఐ-ఫరీదాబాద్, డిబిటి-ఆర్సిబి-ఫరీదాబాద్, డిబిటి-ఐఎల్ఎస్-భువనేశ్వర్, డిబిటి-ఇన్స్టెమ్-బెంగళూరు, డిబిటి-ఎన్సిసిఎస్-పూణే, డిబిటి సదుపాయాలలో ఏర్పాటు చేసిన బయోరెపోజిటరీలు పూర్తిగా పనిచేస్తున్నాయి. బయోస్పెమీన్ల భాగస్వామ్యం కిట్లు, చికిత్సా విధానాలు, వ్యాక్సిన్ల అభివృద్ధికి కోవిడ్-19 సంబంధిత పరిశోధనలను వేగవంతం చేస్తుంది. పరిశ్రమ, స్టార్టప్లు అకాడెమియా నుండి వచ్చిన అభ్యర్థనలకు ప్రతిస్పందనగా డిబిటి-టిహెచ్ఎస్టిఐ 2500 శాంపిళ్లను పంపిణీ చేసింది.
ఆర్టిపిసిఆర్, యాంటీబాడీ మరియు యాంటిజెన్ పరీక్షల కోసం కోవిడ్-19 డయాగ్నొస్టిక్ కిట్ ధ్రువీకరణ కేంద్రాలుగా డిబిటి-ఏఐ లు ఇప్పుడు పరిశ్రమ, స్టార్టప్లు, అకాడెమియాకు ధృవీకరణకు ముందు అంతర్గత కిట్ పరీక్ష కోసం ప్యానెళ్లను అందిస్తున్నాయి.
సార్స్-కోవ్-2 సంక్రమణకు పాజిటివ్ పరీక్షించిన రోగలక్షణ రోగుల నుండి డిబిటి-టిహెచ్ఎస్టిఐ పాజిటివ్ సెరా ప్యానెళ్లను ఏర్పాటు చేసింది. ఈ ప్యానెళ్లు డయాగ్నొస్టిక్ కిట్ల ధ్రువీకరణలో వినియోగాన్ని కనుగొంటాయి. డిబిటి-టిహెచ్ఎస్టి ఈ సెరా ప్యానెల్ ఉపయోగించి సార్స్-కోవ్-2 కోసం వేగవంతమైన IgG / IgM, వేగవంతమైన IgG కార్డ్ పరీక్షలను ధృవీకరించింది.
పరిశోధన వనరులు - ప్రారంభ మరియు పారిశ్రామిక పరిశోధనలను సులభతరం చేయడానికి:
డిబిటి పరిశోధన సంస్థలు దేశీయ జంతు నమూనాలు, వైరల్ స్పైక్ ప్రోటీన్లు, రిసెప్టర్ బైండింగ్ డొమైన్ పెప్టైడ్స్, నకిలీ వైరస్లు, క్లినికల్ ఇమ్యునోలాజికల్ నిర్ధారణలు, పరిశ్రమ, విద్యాసంస్థలతో పంచుకోవడానికి పరిశోధన కోసం ప్రతిరోధకాలు వంటి పరిశోధనా వనరులను అభివృద్ధి చేస్తున్నాయి. డిబిటి-టిహెచ్ఎస్టిఐ-ఫరీదాబాద్ యాంటీవైరల్స్, థెరప్యూటిక్స్, వ్యాక్సిన్ల మూల్యాంకనం కోసం హాంస్టర్ ఇన్ఫెక్షన్ నమూనాను ఏర్పాటు చేసింది. డిబిటి-ఐఎల్ఎస్-భువనేశ్వర్ సార్స్-కోవ్-2 కి చెందిన 17 విట్రో కల్చర్స్ ని విజయవంతంగా వెరో సెల్ లైన్లను ఉపయోగించి స్థాపించారు, ఇది యాంటీ-వైరల్ పరీక్ష, యాంటీవైరల్ ఉత్పత్తుల ధ్రువీకరణకు ముఖ్యమైన వనరు.
#DBT-India Fights COVID... ఆత్మ నిర్భర భారత్ లక్ష్యాన్ని సాధించే దిశగా స్వదేశీ ప్రయత్నం
(For Further Information: Contact Communication Cell of DBT/BIRAC
@DBTIndia @BIRAC_2012
www.dbtindia.gov.inwww.birac.nic.in)
మానవ వనరుల అభివృద్ధి మంత్రిత్వ శాఖ
కోవిడ్-19 నేపథ్యంలో జాతీయ అర్హత, ఎంట్రెన్స్ టెస్ట్  యుజి పరీక్ష వాయిదా
దేశంలో కోవిడ్-19 తీవ్రత కారణంగా తల్లిదండ్రులు, విద్యార్థులు ఎదుర్కొంటున్న కష్టాలను దృష్టిలో ఉంచుకుని నేషనల్ టెస్టింగ్ ఏజెన్సీ 2020 మే 3వ తేదీన నిర్వహించాల్సిన నీట్  మే 2020 పరీక్షను వాయిదా వేసింది. ఈ పరీక్షలు మే నెలాఖరులో నిర్వహించాలని నిర్ణయించినట్టు ఎన్ టిఏ ప్రకటించింది. పరిస్థితిని సమీక్షించిన అనంతరం పరీక్ష నిర్వహించే తేదీని ప్రకటించనున్నట్టు తెలిపింది. ఈ పరీక్షలకు హాజరయ్యే వారికి 2020 మార్చి 27వ తేదీన జారీ చేసిన అడ్మిట్ కార్డులను 2020 ఏప్రిల్ 15వ తేదీ తర్వాత జారీ చేయనున్నట్టు వెల్లడించింది. పరీక్షల గురించి చింతించవద్దని విద్యార్థులు, వారి తల్లిదండ్రులకు ఎన్ టిఏ సూచించింది. ప్రస్తుతం వచ్చిన విరామాన్ని పరీక్షలకు మరింత బాగా తయారయ్యేందుకు ఉపయోగించుకోవాలని యువతకు సలహా ఇచ్చింది. తగినంత సమయం ఇస్తూ తాజా పరిస్థితిని తెలియచేయనున్నట్టు వారికి తెలిపింది.
(తాజా సమాచారం కోసం ntaneet.nic.in and www.nta.ac.in ని సందర్శించాలని సూచించింది. అలాగే రిజిస్టర్డ్ మొబైల్ నంబర్ ద్వారా 8700028512, 8178359845, 9650173668, 9599676953, 8882356803 నంబర్లకు ఫోన్ చేయవచ్చునని లేదా ఇ మెయిల్ సందేశం పంపవచ్చునని తెలిపింది.
నూతన మరియు పునరుత్పాదక శక్తి మంత్రిత్వ శాఖ
నూతన, పునరుత్పాదక ఇంధన క్షేత్రంలో భారత్ సాధించిన పురోగతి
భారతదేశంలో స్థాపిత పునరుత్పాదక ఇంధన సామర్ధ్యం మార్చి 2018లో 115.94 జి డబ్ల్యు నుంచి మార్చి 2023 నాటికి 172.00 జిడబ్ల్యుకి పెరిగిందని, అంటే దాదాపు 1.48 రెట్లు పెరిగిందని కేంద్ర నూతన& పునరాత్పదక ఇంధనం, విద్యుత్ మంత్రి తెలిపారు.
అదనంగా, కేంద్ర విద్యుత్ ప్రాధికరణ సంస్థ  అందించిన సమాచారం ప్రకారం 2022-23 సంవత్సరంలో దేశవ్యాప్తంగా 365.60 బిలియన్ యూనిట్ల  విద్యుత్ను పునరుత్పాదక ఇంధన మూలాల నుంచి ఉత్పత్తి చేసింది.
అంతర్జాతీయ పునరుత్పాదక ఇంధన సంస్థ  విడుదల చేసిన పునరుత్పాదక ఇంధన గణాంకాలు 2023 ప్రకారం ప్రపంచవ్యాప్తంగా, భారతదేశం పునరుత్పాదక శక్తిలో నాలుగవ అతిపెద్ద వ్యవస్థాపక సామర్ధ్యాన్ని కలిగి ఉంది. ప్రధానమంత్రి శ్రీ నరేంద్ర మోడీ, అక్టోబర్ 9, 2022న గుజరాత్లోని భారతదేశపు తొలి బ్యాటరీ నిల్వ, సౌరశక్తి ఆధారిత సూర్యగ్రామ్ - మొధేరాను దేశానికి అంకితం చేశారని మంత్రి పేర్కొన్నారు. దాదాపు 6,500 జనాభా ఉన్న మొధేరా గ్రామం మొత్తంగా 15 మెగావాట్ల బ్యాటరీ ఇంధన నిల్వ వ్యవస్థ తో 6 మెగావాట్ల భూమిపై స్థాపించిన సౌర విద్యుత్ ప్లాంట్, కప్పుపై సౌర వ్యవస్థలు గృహాలు, ప్రభుత్వ భవనాల సౌరశక్తిని అందిస్తున్నాయని మంత్రి తెలిపారు.
ఈ సమాచారాన్ని కేంద్ర నూతన & పునరుత్పాదక ఇంధనం, విద్యుత్తు మంత్రి శ్రీ ఆర్.కె. సింగ్ మంగళవారం రాజ్యసభలో అడిగిన ప్రశ్నకు లిఖితపూర్వక సమాధాన రూపంలో వెల్లడించారు.
ప్రధాన మంత్రి కార్యాలయం
పరశురామ జయంతి సందర్భంగా ప్రజలకు ప్రధానమంత్రి శుభాకాంక్షలు
పరశురామ జయంతి సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ద్వారా ఇచ్చిన సందేశంలో:
‘‘పరశురామ జయంతి సందర్భంగా దేశ ప్రజలందరికీ శుభాకాంక్షలు. భగవాన్ పరశురాముడు దయ, కరుణతోపాటు తన శౌర్యపరాక్రమాలతోనూ విశేష గౌరవం పొందాడు’’ అని ప్రధాని పేర్కొన్నారు.
(
రసాయనాలు, ఎరువుల మంత్రిత్వ శాఖ
కోవిడ్-19 సవాలు సమయంలోనూ కూడా రైతులకు ఎరువులు లభించేలా ఆర్సీఎఫ్ చర్యలు
ఖరీఫ్ సీజన్ కోసం 2 లక్షల మెట్రిక్ టన్నులకు పైగా దిగుమతి చేసుకున్న ఎరువులనూ అందుబాటులోకి తెచ్చిన ఆర్సీఎఫ్
రసాయనాలు మరియు ఎరువుల మంత్రిత్వ శాఖ పరిధిలోని కేంద్ర ప్రభుత్వ రంగ సంస్థ రాష్ట్రీయ కెమికల్స్ అండ్ ఫెర్టిలైజర్స్ లిమిటెడ్  భారత వ్యవసాయ రంగం యొక్క శ్రేయస్సుకు కట్టుబడి పని చేస్తోంది. కోవిడ్-19 వంటి అత్యంత సవాలు సమయంలో కూడా, ఆర్సీఎఫ్ తన అగ్ర బ్రాండ్ ఎరువులైన ‘ఉజ్జ్వాలా’ యూరియా మరియు ‘సుఫాలా’లు ఖరీఫ్ సీజన్లో దేశ రైతులకు
లభించేలా చూసుకుంది. కోవిడ్ మహమ్మారి విస్తరణ నేపథ్యంలోనూ ఆర్సీఎఫ్ సంస్థ ప్లాంట్లు పనిచేశాయి. వీటి నుంచి ఎరువుల ఉత్పత్తి తగినంత పరిమాణంలో జరిగింది. ఆర్సీఎఫ్ తాను తయారు చేసిన ఎరువులే కాకుండా దాదాపుగా రెండు లక్షల మెట్రిక్ టన్నులకు పైగా వర్తకం చేసిన సంక్లిష్ట ఎరువులను కూడా భారత రైతాంగం కోసం అందుబాటులోకి తెచ్చింది. దేశంలో ప్రస్తుత ఖరీఫ్ సీజన్ కోసం రైతులకు అవసరమైన డీఏపీ, ఏపీఎస్  మరియు ఎన్పీకే లను అందుబాటులోకి తెచ్చింది. తాజాగా ప్రచురించిన నివేదిక ప్రకారం ఆర్సీఎఫ్ సంస్థ టాప్ 500 ఇండియా ఫార్చ్యూన్ కంపెనీలలో 155వ స్థానానికి ఎగబాకింది. అంతకు ముందు సంస్థ 2018 వ ఏడాదిలో 191వ స్థానంలో ఉండగా.. ఇప్పుడు తాజాగా ప్రకటించిన జాబితాలో 155వ స్థానానికి చేరుకుంది.
ఆర్సీఎఫ్ సంస్థ సీఎమ్డీ ఎస్.సి.ముద్గేరికర్ మాట్లాడుతూ, ఆర్సీఎఫ్ ఉద్యోగులు చాలా సవాలుగా ఉన్న కాలంలో చేసిన కృషి మరియు ఎరువుల శాఖ బృందం నుంచి తమకు లభించిన పూర్తి మద్దతు మరియు నిరంతరమైన మార్గదర్శకత్వం మరియు ప్రోత్సాహం వల్లనే ఈ విజయాలు సాధించగలిగామని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల కార్యక్రమం -104వ రోజు
సాయంత్రం 8 వరకు 20 లక్షలకు పైగా టీకా డోసుల పంపిణీ
15.21 కోట్లకు చేరిన మొత్త కోవిడ్ టీకాల సంఖ్య
రాత్రి 9.30 వరకు కోవిన్ పోర్టల్ మీద 2.21 కోట్ల టీకా రిజిస్ట్రేషన్లు
దేశవ్యాప్తంగా ఇచ్చిన కోవిడ్ టీకా డోసుల సంఖ్య 15.21 కోట్లు దాటింది. ఈ ఒక్క రోజే సాయంత్రం 8 గంటలవరకు దేశంలో 20 లక్షలకు పైగా టీకాలు ఇచ్చారు. అదే సమయంలో మూడో దశ టీకాల కార్యక్రమం కోసం కోవిన్ పోర్టల్ మీద కేవలం రెండు రోజుల్లోనే 2.28 కోట్లు  మంది రిజిస్టర్ చేసుకున్నట్టు ఈ రోజు రాత్రి 9.30 వరకు నమోదైంది.
సాయంత్రం 8 గంటలవరకు అందిన సమాచారం ప్రకారం మొత్తం దేశవ్యాప్తంగా ఇచ్చిన టీకా డోసుల సంఖ్య 15,21,05,563 కి చేరింది. ఇందులో ఆరోగ్య సిబ్బందికిచ్చిన మొదటి డోసులు 93,85,676 , రెండో డోసులు 61,89,635, కోవిడ్ యోధులకిచ్చిన మొదటి డోసులు, 1,24,12,904 రెండో డోసులు 67,04,193, 45-60 ఏళ్ల మధ్యవారికిచ్చిన 5,17,23,607 మొదటిడోసులు, 34,02,049 రెండో డోసులు, 60 ఏళ్ళు పైబడ్డవారికిచ్చిన 5,18,72,503 మొదటి డోసులు, 1,04,14,996 రెండో డోసులుఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ల మధ్యవారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
93,85,676
|
|
61,89,635
|
|
1,24,12,904
|
|
67,04,193
|
|
5,17,23,607
|
|
34,02,049
|
|
5,18,72,503
|
|
1,04,14,996
|
|
12,53,94,690
|
|
2,67,10,873
టీకాల కార్యక్రమం మొదలైన 104 వ రోజైన ఏప్రిల్ 29 న సాయంత్రం 8 గంటలకు 20,84,931 టీకా డోసులిచ్చారు. అందులో 11,82,563 మంది లబ్ధిదారులకు మొదటి డోస్, 9,02,368 మందికి రెండో డోస్ ఇచ్చారు.
|
|
తేదీ: 29, ఏప్రిల్ 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 మధ్య వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
18,169
|
|
41,717
|
|
93,004
|
|
91,404
|
|
6,98,721
|
|
2,46,631
|
|
3,72,669
|
|
5,22,616
|
|
11,82,563
|
|
9,02,368
ఆర్థిక మంత్రిత్వ శాఖ
వారణాసిలో ముగిసిన 4వ జి-20 సుస్థిర ఆర్థిక అధ్యయన గ్రూప్ సమావేశం, జి-20 సుస్థిర ఆర్థిక నివేదిక,2023ని ఖరారు చేసిన వర్కింగ్ గ్రూప్
భారతదేశం జి-20 ప్రెసిడెన్సీలో జరిగిన సస్టైనబుల్ ఫైనాన్స్ వర్కింగ్ గ్రూప్  4వ మరియు చివరి సమావేశం ఈరోజు వారణాసిలో విజయవంతంగా ముగిసింది. రెండు రోజుల సమావేశంలో జి-20 సభ్య దేశాలు, ఆహ్వానిత దేశాలు, ప్రపంచ బ్యాంకు, న్యూ డెవలప్మెంట్ బ్యాంక్, ఇతర అంతర్జాతీయ సంస్థల నుండి 80 మంది ప్రతినిధులు చురుకుగా భాగస్వామ్యులయ్యారు. అనేక ఇతర సంస్థలు వర్చ్యువల్ గా సమావేశంలో చేరాయి.
జి-20 సస్టైనబుల్ ఫైనాన్స్ వర్కింగ్ గ్రూప్  ప్రపంచ వృద్ధి, స్థిరత్వాన్ని నిర్ధారించడంలో సహాయపడటానికి స్థిరమైన ఫైనాన్స్ను సమీకరించడం, పచ్చదనం, మరింత స్థితిస్థాపకత, సమ్మిళిత సమాజాలు, ఆర్థిక వ్యవస్థల వైపు పరివర్తనను ప్రోత్సహించడం లక్ష్యంగా పెట్టుకుంది. గ్రూప్ ముఖ్య ఉద్దేశ్యం, ప్రైవేట్, |\పబ్లిక్ సస్టెయినబుల్ ఫైనాన్స్ను కొలమానం చేయడంలో సహాయపడటానికి అంతర్జాతీయ పనిని ముందుకు తీసుకెళ్లడం, అలా చేయడం ద్వారా, పారిస్ ఒప్పందం, 2030 సస్టైనబుల్ డెవలప్మెంట్ ఎజెండా అమలును వేగవంతం చేయడం. జి20 సస్టైనబుల్ ఫైనాన్స్ రోడ్మ్యాప్, 2021లో ఖరారు అయింది. దీని చుట్టూ ఎస్ఎఫ్డబ్ల్యూజి పని చేస్తుంది, భవిష్యత్తు పనిని చేపట్టడం జరుగుతుంది.
ఈ దిశగా, 2023లో ఎస్ఎఫ్డబ్ల్యూజి, ఎస్డిజిల కోసం ఫైనాన్స్ను ప్రారంభించడంతోపాటు వాతావరణ ఫైనాన్స్ కోసం సకాలంలో తగిన వనరులను ఎజెండా ప్రాధాన్యతలుగా సమీకరించే పనిని చేపట్టింది. భారతదేశం జి20 ప్రెసిడెన్సీ సమయంలో ఎస్ఎఫ్డబ్ల్యూజి క్రింది ఆరు రంగాలపై సిఫార్సులు చేసింది, అవి,  క్లైమేట్ ఫైనాన్స్ కోసం సమయానుకూలమైన, తగిన వనరులను సమీకరించడానికి యంత్రాంగం;  గ్రీన్, తక్కువ-కార్బన్ టెక్నాలజీల వేగవంతమైన అభివృద్ధి, విస్తరణకు ఉత్ప్రేరకంగా విధానపరమైన చర్యలు, ఆర్థిక సాధనాలు;  సామాజిక ప్రభావ పెట్టుబడి సాధనాల స్వీకరణ స్కేలింగ్-అప్;  ప్రకృతి-సంబంధిత డేటా ,రిపోర్టింగ్ను మెరుగుపరచడం;  20 టెక్నికల్ అసిస్టెన్స్ యాక్షన్ ప్లాన్;  వాతావరణ పెట్టుబడులకు డేటా సంబంధిత అడ్డంకులను అధిగమించడం. అదనంగా, సభ్యులు ఎస్డిజిల ఫైనాన్సింగ్పై కేస్ స్టడీస్ను మరియు స్థిరమైన పెట్టుబడులకు మద్దతుగా నాన్-ప్రైస్ పాలసీ లివర్లపై సంగ్రహాన్ని ఖరారు చేశారు.
ప్రధాన మంత్రి కార్యాలయం
కర్నాటకముఖ్యమంత్రి గా శ్రీ బి.ఎస్. బొమ్మై పదవీప్రమాణాన్ని స్వీకరించడం పట్ల ఆయన కు అభినందనలు తెలిపిన ప్రధాన మంత్రి
శ్రీ బి.ఎస్. బొమ్మై కర్నాటక ముఖ్యమంత్రి గా పదవీ ప్రమాణాన్ని స్వీకరించి సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
‘‘ కర్నాటక ముఖ్యమంత్రి గా పదవీప్రమాణాన్ని స్వీకరించి శ్రీ @BSBommai గారి కి అభినందన లు. ఆయన కు శాసన సంబంధమైన అనుభవం తో పాటు పరిపాలన పరమైన అనుభవం కూడా చాలా ఉంది. రాష్ట్రం లో మా ప్రభుత్వం చేసిన అసాధారణమైన కృషి ని ఆయన పెంపొందిస్తారని నాకు నమ్మకం ఉంది. ఆయన పదవీకాలం ఫలప్రదం కావాలని నేను కోరుకొంటున్నాను. ఇవే శుభాకాంక్షలు. ’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
స్వాతంత్ర్యదినం నాడు ప్రతి ఒక్కరి కి శుభాకాంక్షలు తెలిపిన ప్రధాన మంత్రి
స్వాతంత్ర్య దినం సందర్భం లో దేశ పౌరుల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు. అమృత్ కాల్ లో భారతదేశాన్ని అభి వృద్ధి చెందిన దేశం గా తీర్చిదిద్దాలన్న సంకల్పాన్ని మరింత బలోపేతం చేయవలసింది గా ఆయన పిలుపునిచ్చారు.
ప్రధాన మంత్రి ఒక ట్వీట్ లో -
‘‘మీకందరి కి స్వాతంత్ర్య దినం తాలూకు అనేకానేక శుభాకాంక్షలు. రండి, ఈ చరిత్రాత్మకమైనటువంటి సందర్భం లో, ఈ అమృత్ కాల్ లో, అభి వృద్ధి చెందిన భారతదేశాన్ని ఆవిష్కరించాలన్న సంకల్పాన్ని మరింత పటిష్టపరుచుదాం.
స్వాతంత్ర్య దినం నాడు ఇవే శుబాకాంక్షలు. మన స్వాతంత్ర్య సమర యోధుల కు మనం శ్రద్ధాంజలి ఘటిద్దాం మరి వారి దృష్టికోణాన్ని సాకారం చేయాలన్న మన వచనబద్ధత ను పునరుద్ఘాటించుదాం. జయ్ హింద్.’’ అని పేర్కొన్నారు.
పౌర విమానయాన మంత్రిత్వ శాఖ
భారతదేశానికి, మొరాకో కు మధ్య వైమానిక సేవల ఒప్పందం పై సంతకాలకు ఆమోదం తెలిపిన మంత్రివర్గం.
భారతదేశానికి, మొరాకో కు మధ్య సవరించినటువంటి వైమానిక సేవల ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. నూతన వైమానిక సేవల ఒప్పందం అందుబాటు లోకి వచ్చిన తరువాత, ప్రస్తుతం అమలులో ఉన్న 2004 డిసెంబర్ నాటి ఒప్పందం రద్దు అవుతుంది.
ప్రయోజనాలు:
ఈ వైమానిక సేవల ఒప్పందం  భారతదేశానికి, మొరాకో కు మధ్య పౌర విమానయాన సంబంధాలలో ఒక ముఖ్యమైన మైలురాయి ని సూచిస్తోంది. ఉభయ దేశాల మధ్య వ్యాపారాన్ని, పెట్టుబడులను, పర్యటన బృందాలు, సాంస్కృతిక బృందాల రాకపోకలను మరింత వర్ధిల్లజేసే సామర్ధ్యం ఈ ఒప్పందానికి ఉంది. ఇది ఇరు పక్షాలకు చెందిన విమాన సంస్థలకు వాణిజ్యపరమైన అవకాశాలను సమకూరుస్తూ వాటికి ఇతోధిక భద్రత ను, రక్షణ ను అందిస్తుంది; అలాగే నిరంతరాయ సంధానానికి తగిన వాతావరణాన్ని కూడా ఏర్పరుస్తుంది.
వివరాలు:
ఒప్పందం లోని ప్రధాన అంశాలు ఈ కింది విధంగా ఉన్నాయి:
i) ప్రతి ఒక్క పక్షం బహుళ విమాన సంస్థ లను నియోగించవచ్చును;
ii) ప్రతి ఒక్క పక్షం లోని నిర్దేశిత విమాన సంస్థ అదే పక్షం లోని ఇతర నిర్దేశిత విమాన సంస్థ లతోను, అవతలి పక్షం లో నిర్దేశిత విమాన సంస్థల తోను మరియు మూడో పక్షానికి చెందిన నిర్దేశిత విమాన సంస్థల తోను సహకార పూర్వక మార్కెటింగ్ ఏర్పాట్లను కుదుర్చుకోవచ్చు;
iii) ఉభయ పక్షాల నిర్దేశిత విమాన సంస్థలకు వైమానిక సేవల ప్రోత్సాహానికి మరియు విక్రయానికి గాను అవతలి దేశం లో కార్యాలయాలను ఏర్పాటు చేసేందుకు వీలు కల్పిస్తుంది;
iv) రెండు దేశాలలోని నిర్దేశిత విమాన సంస్థలు ఎఎస్ఎ లోని రూట్ షెడ్యూల్ లో పేర్కొన్న ఆరు కేంద్రాలకు/ఆరు కేంద్రాల నుండి ఎన్ని సర్వీసుల నైనా నడపవచ్చు. ఆ ఆరు కేంద్రాలలో మొరాకో లోని కాసాబ్లాంకా, రాబత్, మరాకేశ్, అగాదీర్, ఇంకా ఫెజ్, భారతదేశం లోని న్యూ ఢిల్లీ, ముంబయి, కోల్కత్తా, చెన్నై, బెంగళూరు మరియు హైదరాబాద్ ఉన్నాయి. భారత్, మొరాకో ల లోని నిర్దేశిత విమాన సంస్థలు ఈ నగరాలకు/ ఈ నగరాల నుండి ఎన్ని సర్వీసులనైనా నడిపేందుకు అవకాశం ఉంటుంది.
v) ఈ వైమానిక సేవల ఒప్పందం లో కూడా- భారతదేశ నమూనా ఎఎస్ఎ లో పేర్కొన్నట్లుగా అంగీకారం కుదిరిన మేరకు సేవల నిర్వహణ, వాణిజ్య అవకాశాలు, రక్షణ కు, భద్రత కు సంబంధించిన క్లాజుల సంబంధిత సూత్రాలు, ఆపరేటింగ్ ఆథరైజేశన్ యొక్క సస్పెన్షన్ లేదా రద్దు తాలూకు నిబంధనలు- పొందుపరచబడ్డాయి.
పూర్వరంగం:
పౌర విమానయాన రంగం లో వృద్ధి ని దృష్టి లో పెట్టుకొని రెండు సార్వభౌమ దేశాల నడుమ నిరంతరాయ వైమానిక సంధానాన్ని ఆధునికీకరించడానికి, మెరుగుపరచడానికి ప్రస్తుతం అమలులో ఉన్నటువంటి వైమానిక సేవల ఒప్పందాన్ని తాజాపరచడం జరిగింది.
భారతదేశానికి, మొరాకో కు మధ్య ఇప్పుడు అమలు లో ఉన్నటువంటి వైమానిక సేవల ఒప్పంద పత్రం పైన 2004వ సంవత్సరంలో సంతకాలయ్యాయి. ఈ ఒప్పందం లో రక్షణ, భద్రత, విమాన సంస్థల నిర్దేశం, వాణిజ్య సరళి కార్యకలాపాలు, టారిఫ్ లు తదితర అంశాల పై నవీకరించిన క్లాజులంటూ లేవు. అదీకాక, ఇరు పక్షాలు వాటి వాటి విమానాల విషయం లో కోడ్ శేర్ ను నెలకొల్పుకోవడానికి అనువైన సహకార పూర్వక మార్కెటింగ్ సర్దుబాటు తాలూకు నిబంధనలు, అలాగే మూడో దేశానికి చెందిన విమాన సంస్థల తాలూకు కోడ్ శేర్ ప్రస్తుత వైమానిక సేవల ఒప్పందం లో చోటు చేసుకోలేదు.
(
యువజన వ్యవహారాలు, క్రీడల మంత్రిత్వ శాఖ
టేబుల్ టెన్నిస్ జాతీయ శిక్షణా శిబర నిర్వహణకు ఆమోదం తెలిపిన ఎస్ ఎఐ, శిబిరాన్ని సోనేపట్లో నిర్వహించనున్న టిటిఎఫ్ ఐ
జాతీయ టేలడటబుల్ టెన్నిస్ శిక్షణా శిబిరాన్ని నిర్వహించేందుకు స్పోర్ట్స్ అథారిటీ ఆఫ్ ఇండియా శనివారం ఆమోదించింది. ఈ శిబిరం అక్టోబర్ 28న ప్రారంభమై, డిసెంబర్ 8వ తేదీన ముగుస్తుంది. ఈ శిక్షణా శిబిరాన్ని సోనేపట్లోని ఢిల్లీ పబ్లిక్ స్కూల్లో టేబుల్ టెన్నిస్ ఫెడరేషన్ ఆఫ్ ఇండియా నిర్వహించనుంది. ఇందులో 11 మంది ఆటగాళ్ళు , నలుగురు సహాయక సిలటబ్బంది పాల్గొననున్నారు.ఈ శిబిర నిర్వహణకు సుమారు రూ. 18 లక్షలను  మంజూరు చేశారు.
శిక్షణ పొందేవారు సోనేపట్లోని డిపిఎస్లోని వసతి నివాsసంలో బస చేస్తారు. శిబిరం క్రీడాకార్యకలాపాల పునఃప్రారంభంలో స్పోర్ట్స్ అథారిటీ ఆఫ్ ఇండియా నిర్దేశించిన ప్రమాణిత విధి విధానాలకు కట్టుబడి ఉంటుంది. ఈ ఏడాది మార్చిలో కరోనా వైరస్ కారణంగా దేశవ్యాప్తంగా లాక్డౌన్ ప్రకటన తర్వాత టేబుల్ టెన్నిస్ కోసం నిర్వహిస్తున్న తొలి జాతీయ శిబిరం ఇది.
నాలుగుసార్లు కామన్వెల్త్ క్రీడల్లో బంగారు పతకాన్ని సాధించిన ఆచంట శరత్ కమల్ పురుషుల శిక్షణా బృందంలో భాగంగా ఉంటారు. అతడితో పాటుగా మనుష్ షా, మానవ్ థక్కర్, సుధాంశు గ్రోవర్, జుబిన్ కుమార్ పాల్గొననున్నారు. మహిళల శిక్షణా శిబిరంలో అనూష కుటుబాలె, దియా చితాలే, సుతిరితా ముఖర్జీ, అర్చనా కామత్, టకామె సర్కార్, కన్షాని నాథ్ ఉంటారు. లక్ష్యిత ఒలింపిక్ పోడియం పథక అభివృద్ధి బృందంలో భాగం కావడమే కాక, యూత్ ఒలింపిక్స్లో సెమీ ఫైనలిస్ట్ అర్చనా కామత్, శిబిర వాతావరణానికి తిరిగి రావడం పట్ల, తన సహ క్రీడాకారులను దీర్ఘకాలం తర్వాత కలవడం పట్ల సంతోషాన్ని వ్యక్తం చేశారు. నేను బెంగళూరులో ఇంటి దగ్గర శిక్షణ పొందుతున్నా కానీ శిబిర వాతావరణానికి తిరిగి రావడం కోసం ఎదురు చూస్తున్నాను. దీర్ఘకాలం తర్వాత భారత టీంకు చెందిన సహ క్రీడాకారులను చూడటమే కాక వారితో కలిసి శిక్షణ పొందాలనుకున్నాను అని చెప్పారు.
ఒలింపిక్స్లో అర్హత పొందటం, అందులో ఆడటం తన అంతిమ లక్ష్యమని, అయితే ప్రస్తుతం తను వర్తమానంపై దృష్టిపెట్టి, ఒకసారి ఒక మ్యాచ్ గెలవడం గురించి ఆలోచిస్తున్నానని కామత్ తెలిపారు.
ఇటీవలి కాలంలో భారత టేబుల్ టెన్నిస్ ఆటగాళ్ళు ఆటలో బాగా రాణించారు. కామన్ వెల్త్ గేమ్స్ 2018లో 8 మెడళ్ళను సాధించడమే కాక, అదే ఏడాదిలో జరిగిన ఏషియన్ గేమ్స్లో తొలిసారి మోడల్స్ సాధించారు.
వ్యవసాయ మంత్రిత్వ శాఖ
ప్రధాన ఖరీఫ్ పంటల ఉత్పత్తికి సంబంధించి విడుదలైన - ముందస్తు అంచనాలు
ఖరీఫ్ సీజన్ లో ఆహార ధాన్యాల ఉత్పత్తి రికార్డు స్థాయిలో - 150.50 మిలియన్ టన్నులుగా అంచనా
రైతులు, శాస్త్రవేత్తల కృషితో పాటు, రైతుల పట్ల ప్రభుత్వం అనుసరిస్తున్న స్నేహపూర్వక విధానాల కారణంగా భారీ స్థాయిలో ఉత్పత్తి - శ్రీ తోమర్
2021-22 సంవత్సరానికి ప్రధాన ఖరీఫ్ పంటల ఉత్పత్తికి సంబంధించిన ముందస్తు అంచనాలను కేంద్ర వ్యవసాయ, రైతు సంక్షేమ మంత్రిత్వ శాఖ విడుదల చేసింది. ఖరీఫ్ సీజన్ లో రికార్డు స్థాయిలో 150.50 మిలియన్ టన్నుల ఆహార ధాన్యాల ఉత్పత్తిని అంచనా వేసినట్లు కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ తెలియజేశారు. రైతుల కృషి, శాస్త్రవేత్తల నైపుణ్యంతో పాటు ప్రధానమంత్రి శ్రీ నరేంద్ర మోదీ నాయకత్వంలోని ప్రభుత్వం రైతుల పట్ల అనుసరిస్తున్న స్నేహపూర్వక విధానాల కారణంగా ఉత్పత్తి భారీగా పెరిగిందని ఆయన పేర్కొన్నారు.
మొదటి ముందస్తు అంచనాల ప్రకారం, 2021-22 కోసం ఖరీఫ్ ప్రధాన పంటల దిగుబడి అంచనా వివరాలు ఈ క్రింది విధంగా ఉంది:ఆహార ధాన్యాలు - 150.50 మిలియన్ టన్నులు.బియ్యం - 107.04 మిలియన్ టన్నులుపోషక / ముతక తృణ ధాన్యాలు - 34.00 మిలియన్ టన్నులు.మొక్కజొన్న - 21.24 మిలియన్ టన్నులు.పప్పులు - 9.45 మిలియన్ టన్నులు.కందులు - 4.43 మిలియన్ టన్నులు.నూనె గింజలు - 23.39 మిలియన్ టన్నులు.వేరుశనగ - 8.25 మిలియన్ టన్నులు.సోయాబీన్ - 12.72 మిలియన్ టన్నులు.పత్తి - 36.22 మిలియన్ బేళ్ళుజనపనార & గోగునార –9.61 మిలియన్ బేళ్ళుచెరకు - 419.25 మిలియన్ టన్నులు 
2021-22 మొదటి ముందస్తు అంచనాల ప్రకారం , దేశంలో మొత్తం ఆహార ధాన్యాల ఉత్పత్తి రికార్డు స్థాయిలో 150.50 మిలియన్ టన్నులుగా అంచనా వేయడం జరిగింది. ఇది గత ఐదు సంవత్సరాల  సగటు ఆహార ధాన్యాల ఉత్పత్తి కంటే 12.71 మిలియన్ టన్నులు ఎక్కువ.
2021-22 ఖరీఫ్ పంట కాలంలో ఖరీఫ్ బియ్యం మొత్తం ఉత్పత్తి 107.04 మిలియన్ టన్నులుగా అంచనా వేయడం జరిగింది. ఇది గత ఐదు సంవత్సరాల  సగటు ఖరీఫ్ వరి ఉత్పత్తి 97.83 మిలియన్ టన్నుల కంటే 9.21 మిలియన్ టన్నులు ఎక్కువ.
ఖరీఫ్ పోషకాలు / ముతక తృణ ధాన్యాల ఉత్పత్తి 34.00 మిలియన్ టన్నులుగా అంచనా వేయడం జరిగింది. ఇది సగటు ఉత్పత్తి 31.89 మిలియన్ టన్నుల కంటే 2.11 మిలియన్ టన్నులు ఎక్కువ.
2021-22 ఖరీఫ్ పంట కాలంలో మొత్తం పప్పు ధాన్యాల ఉత్పత్తి 9.45 మిలియన్ టన్నులుగా అంచనా వేయడం జరిగింది. ఇది 8.06 మిలియన్ టన్నుల పప్పు ధాన్యాల సగటు ఉత్పత్తి కంటే 1.39 మిలియన్ టన్నులు ఎక్కువ.
2021-22 ఖరీఫ్ పంట కాలంలో దేశంలో మొత్తం ఖరీఫ్ నూనె గింజల ఉత్పత్తి 23.39 మిలియన్ టన్నులుగా అంచనా వేయడం జరిగింది. ఇది నూనె గింజల సగటు ఉత్పత్తి 20.42 మిలియన్ టన్నుల కంటే 2.96 మిలియన్ టన్నులు ఎక్కువ.
2021-22 సమయంలో దేశంలో మొత్తం చెరకు ఉత్పత్తి 419.25 మిలియన్ టన్నులుగా అంచనా వేయడం జరిగింది. ఇది చెరకు సగటు ఉత్పత్తి 362.07 మిలియన్ టన్నుల కంటే 57.18 మిలియన్ టన్నులు ఎక్కువ.
పత్తి ఉత్పత్తి 36.22 మిలియన్ బేళ్ళు  గా అంచనా వేయగా, జనపనార & గోగునార ఉత్పత్తి 9.61 మిలియన్ బేళ్ళు  గా అంచనా వేయడం జరిగింది.
2021-22 సంవత్సరానికి మొదటి ముందస్తు అంచనాల ప్రకారం వివిధ పంటల అంచనా ఉత్పత్తి  2005-06 నుండి తులనాత్మక అంచనాలకి సంబంధించిన వివరాలు జత చేయడం జరిగింది.
2021-22 కొరకు ఆహార ధాన్యాల ఉత్పత్తి యొక్క మొదటి ముందస్తు అంచనాలు